CELEX: 62018CA0593
Language: el
Date: 2019-11-28 00:00:00
Title: Υπόθεση C-593/18 P: Απόφαση του Δικαστηρίου (έβδομο τμήμα) της 28ης Νοεμβρίου 2019 – ABB Ltd, ABB AB κατά Ευρωπαϊκής Επιτροπής (Αίτηση αναιρέσεως – Ανταγωνισμός – Συμπράξεις – Ευρωπαϊκή αγορά υπόγειων και υποβρύχιων ηλεκτρικών καλωδίων – Κατανομή της αγοράς στο πλαίσιο έργων – Βάρος αποδείξεως – Τεκμήριο αθωότητας – Αρχή της ίσης μεταχειρίσεως)

3.2.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 36/11
            
         
      Απόφαση του Δικαστηρίου (έβδομο τμήμα) της 28ης Νοεμβρίου 2019 – ABB Ltd, ABB AB κατά Ευρωπαϊκής Επιτροπής
      (Υπόθεση C-593/18 P) (1)
      
      (Αίτηση αναιρέσεως - Ανταγωνισμός - Συμπράξεις - Ευρωπαϊκή αγορά υπόγειων και υποβρύχιων ηλεκτρικών καλωδίων - Κατανομή της αγοράς στο πλαίσιο έργων - Βάρος αποδείξεως - Τεκμήριο αθωότητας - Αρχή της ίσης μεταχειρίσεως)
      (2020/C 36/14)
      Γλώσσα διαδικασίας: η αγγλική
      
         Διάδικοι
      
      
         Αναιρεσείουσες: ABB Ltd, ABB AB (εκπρόσωποι: I. Vandenborre και M. Frese, advocaten, S. Dionnet, avocat)
      
         Αντίδικος κατ’ αναίρεση: Ευρωπαϊκή Επιτροπή (εκπρόσωποι: H. van Vliet, I. Zaloguin και I. Rogalski)
      
         Διατακτικό
      
      Το Δικαστήριο αποφασίζει:
      
                  1)
               
               
                  Αναιρεί το σημείο 2 της αποφάσεως του Γενικού Δικαστηρίου της Ευρωπαϊκής Ένωσης, της 12ης Ιουλίου 2018, ABB κατά Επιτροπής (T-445/14, μη δημοσιευθείσα, EU:T:2018:449), καθώς και το σημείο 1 της αποφάσεως αυτής, καθόσον με αυτό το Γενικό Δικαστήριο απέρριψε την προσφυγή της ABB Ltd και της ABB AB με αίτημα την ακύρωση της αποφάσεως C(2014) 21 39 τελικό της Επιτροπής, της 2ας Απριλίου 2014, σχετικά με διαδικασία εφαρμογής του άρθρου 101 [ΣΛΕΕ] και του άρθρου 53 της Συμφωνίας ΕΟΧ (υπόθεση AT.39610 – Ηλεκτρικά καλώδια), κατά το μέτρο που με την απόφαση αυτή κρίνονται υπεύθυνες οι εν λόγω εταιρίες για παράβαση του άρθρου 101 ΣΛΕΕ και του άρθρου 53 της Συμφωνίας για τον Ευρωπαϊκό Οικονομικό Χώρο, της 2ας Μαΐου 1992, συνιστάμενη στην άρνησή τους από κοινού να παρέχουν εξαρτήματα υπόγειων ηλεκτρικών καλωδίων τάσεως άνω των 110 kV και κάτω των 220 kV.
               
            
                  2)
               
               
                  Απορρίπτει την αίτηση αναιρέσεως κατά τα λοιπά.
               
            
                  3)
               
               
                  Ακυρώνει την απόφαση C(2014) 21 39 τελικό, καθόσον με αυτήν η ABB Ltd και η ABB AB κρίνονται υπεύθυνες για παράβαση του άρθρου 101 ΣΛΕΕ και του άρθρου 53 της Συμφωνίας για τον Ευρωπαϊκό Οικονομικό Χώρο, της 2ας Μαΐου 1992, συνιστάμενη στην άρνησή τους από κοινού να παρέχουν εξαρτήματα υπόγειων ηλεκτρικών καλωδίων τάσεως άνω των 110 kV και κάτω των 220 kV.
               
            
                  4)
               
               
                  Η ABB Ltd, η ABB AB και η Ευρωπαϊκή Επιτροπή φέρουν τα δικαστικά έξοδά τους, στα οποία υποβλήθηκαν στο πλαίσιο της πρωτοβάθμιας και της αναιρετικής διαδικασίας.
               
            
         (1)  ΕΕ C 436 της 3.12.2018.